Van reynen vander morte
Het is comen in rechte voer meye ende scepen van loven jan de haze
van denremonde ende heeft aengesproken reynen vande morte Seggen
dat de selve reyne van zeken goeden gelegen inde pchie van londerssele hem
toebehoende afgedaen hadde seker huysingen ende die gevuert daert hem
genueghde de welke hi also lief hadde als c vrancr cronen Ende dat de voirs
reyner die afgedaen ende euwech ghevuert hadde dat boet de voirs jan
te thoene en mette mynsten daer hij inden rechte mede lyden mochte
Seide voert dat de voirs reyner die goede gebruyct ende gebesicht
hadde xx jaer lang die wel wert waen v mudde rox sjaers dwelc
hij oec boet te thoenen hopen en meynende so waer hi dese poenten
gethoene conste dat hem de voirs reyner de voirs huysinge wed brengen
soude of hem c cronen daer voer gheven ende hem voert betalen vanden
voirs xx jaen dat hi die goede gehouden hadde elx jaers vijf mudde rox
Op dwelke de voirs reyner met sinen gelevden voersprake hem vantwde
ende seide dat sijn vader ende moeder de voirscr goede besaten als hoe
wittich erve ende dat sij daer uut gestorve waen als uut hoen erve deen
voer ende dander nae ende dat daer nae de voirs reyner ende dander sijn
brueder dat oec beseten hebbe als hoe erve xxx jaer ende dage ende daer
boven dwelc hi boet te thoene Ende hoe wael dat de voirs jan de haze
wat rechts inde gront vanden voirs goeden meynt te hebben Soe
seide de voirs reyner dat de voirs huysingen afgedaen waen en euwech
gevuert tiijt dat sij de goede besaten als hoe erve ende eer de voirs jan
de haze enige calangie daer op gedaen hadde dat hij oec boet te thoenen en
metten mynsten ec Also dat nae aensprake ende antwde de meyer van loven
maende de scepenen van loven wes recht sijn soude die wijsde voe een
vonnisse wout hen beide ptyen thoenisse vermeten hadden dat sij thoenen
souden ende daen teynden recht Ten dage van thoenisse thoende de voirs
jan de haze des hi hem vmeten hadde Ende oec de voirs reyner inder manien
dat hi hem vermeten hadde ende also veel meer dat de voirs ghetuyge dooege
dat die namelike goede robbrechte vanden morte des voirs reynere brueder
in deylingen gevallen waen Daen teynden maende voert de meyer va
loven de scepen van loven wes recht sijn soude die wijsde voer een vonisse
nae aensprake na antwerde na thoenisse ende na al dats voer hen come was
dat de voirs reyner vanden morte ongehouden sijn soude van alsulker aensprake
als de voirs jan de haze vanden voirs huyse en coren tot hemwt gedaen
hadde mair meynde de selve jan de haze enich recht te hebbe tot den gronde
vanden voirs goeden daer af sette sij de ptyen inde hof daer de goede hove
ald deen jegen den anden recht te nemen en te gheven pntib opp opp
juede willem ridder mti xiii anu xx